text: [{"text_idx": "#000001", "text": "Sp\u00e6ldi landsli\u00f0sfo\u0301tbo\u0301lt i\u0301 26 a\u0301r og 82 dagar"}, {"text_idx": "#000002", "text": "Fo\u0301tbo\u0301ltsli\u0301vslei\u00f0in bar hann vi\u0301\u00f0a, men sigrarnir vo\u0301ru fa\u0301ir."}, {"text_idx": "#000003", "text": "S\u00f8gan um Ildefons Lima er eisini s\u00f8gan um landsli\u00f0sfo\u0301tbo\u0301ltin i\u0301 Andorra. Tri\u0301ggjar fer\u00f0ir hevur hann m\u00f8tt f\u00f8royska landsli\u00f0num, men er onganti\u0301\u00f0 farin av v\u00f8llinum sum vinnari. Tveir javnleikir a\u0301 0-0 er ta\u00f0 vor\u00f0i\u00f0 til og eitt tap a\u0301 0-1, men kortini hevur hann veri\u00f0 vi\u00f0 til at vunni\u00f0 a\u0301 HB vi\u00f0 Inter Club d\u2019Escaldes i\u0301 2021."}, {"text_idx": "#000004", "text": "Ildefons Lima eigur sostatt tri\u0301ggjar f\u00f8royskar landsli\u00f0sblusur, hari\u0301millum eina fra\u0301 S\u00f8lva Vatnhamar, sum sera trey\u00f0ugt vildi lata li\u00f0skiparanum hja\u0301 Andorra blusuna eftir 0-0 javnleikin i\u0301 Andorra tann 25. mars 2017. Lima eigur eitt sera umfatandi savn av landsli\u00f0sblusum, men hann var ikki vi\u00f0 ba\u0301\u00f0ar landsdystirnar i\u0301mo\u0301ti F\u00f8royum a\u0301 heysti 2020 orsaka\u00f0 av tr\u00e6tu vi\u00f0 fo\u0301tbo\u0301ltssambandi\u00f0 um millum anna\u00f0 Covid-19 mannagongdir."}, {"text_idx": "#000005", "text": "Ho\u0301ast hann er f\u00f8ddur i\u0301 Barcelona, so flutti familjan til Andorra, ta\u0301 Ildefons Lima var einans tveir ma\u0301na\u00f0ar gamal. Hann sp\u00e6ldi fyrsta landsdystin fyri Andorra tann 22. juni i\u0301 1997, ta\u0301 hann var 17 a\u0301r. Andorra tapti 1-4 fyri Estlandi i\u0301 einum venjingardysti."}, {"text_idx": "#000006", "text": "I\u0301 kv\u00f8ld leiktu Andorra og Hvi\u0301tarussland ein 0-0 javnleik i\u0301 EM-undanbo\u0301lki I og Ildefons Lima slapp at siga farv\u00e6l a\u0301 heimav\u00f8lli. I\u0301 yvirti\u0301\u00f0ini kom Ildefons Lima a\u0301 v\u00f8llin sum 43 a\u0301r og 273 dagar gamalur fyri allarseinastu fer\u00f0. I\u0301 kv\u00f8ld sp\u00e6ldi hann so dyst nr. 136 og skora\u00f0i 11 ma\u0301l fyri Andorra; b\u00e6\u00f0i eru met, ho\u0301ast hann sp\u00e6ldi mi\u00f0verji. Samanlagt vann hann 7 dystir, sp\u00e6ldi 17 javnleikir og tapti 112 landsdystir, men hann enda\u00f0i to\u0301 vi\u00f0 einum javnleiki og Andorra hevur nu\u0301 tvey stig i\u0301 undanbo\u0301lkinum."}, {"text_idx": "#000008", "text": "Ildefons Lima eigur eisini met saman vi\u00f0 valisiska Billy Meredith og finska Jari Litmanen, ti\u0301 teir hava sp\u00e6lt landsli\u00f0sfo\u0301tbo\u0301lt i\u0301 fy\u0301ra a\u0301rati\u0301ggju og hann er eisini tann elsti, sum hevur sp\u00e6lt i\u0301 einum EM-undankappingardysti. Ja\u0301kup Mikkelsen er s\u00e6tti i\u0301 r\u00f8\u00f0ini (40 a\u0301r og 359 dagar) og var elsti ma\u0301lma\u00f0urin i\u0301 einum FIFA go\u0301\u00f0kendum dysti i\u0301 2012 (dagin eftir, at hann fylti 42 a\u0301r), si\u0301\u00f0ani hava fyrst kolumbiski Faryd Mondrago\u0301n og egyptiski Essam El Hadary tiki\u00f0 meti\u00f0."}, {"text_idx": "#000010", "text": "Mathias vo\u0301nar at fa\u0301a fyrsta landsdystin a\u0301 To\u0301rsv\u00f8lli"}]